b'\n_START_ARTICLE_\nAudrius Navikas\n_START_SECTION_\nBiografija\n_START_PARAGRAPH_\n1979 m. baig\xc4\x97 Vilniaus 21-\xc4\x85j\xc4\x85 vidurin\xc4\x99 mokykl\xc4\x85, 1984 m. \xe2\x80\x93 Vilniaus universiteto (VU) Pramon\xc4\x97s ekonomikos fakultet\xc4\x85. 1986\xe2\x80\x931989 m. mok\xc4\x97si \xc5\xa1io fakulteto aspirant\xc5\xabroje, 1991\xe2\x80\x931992 m. \xe2\x80\x93 Ilinojaus (JAV) universiteto magistrant\xc5\xabroje. Socialini\xc5\xb3 moksl\xc5\xb3 daktaras (ekonomika, 1990 m.)._NEWLINE_1989\xe2\x80\x931993 m. buvo VU EF \xc4\xaemoni\xc5\xb3 ekonomikos katedros asistentas, 1993\xe2\x80\x931995 m. \xe2\x80\x93 vyr. asistentas, Lietuvos u\xc5\xbesienio reikal\xc5\xb3 ministerijos Regionin\xc4\x97s ekonomin\xc4\x97s analiz\xc4\x97s skyriaus ved\xc4\x97jas, 1995\xe2\x80\x931996 m. \xe2\x80\x93 URM Ekonomikos departamento direktorius._NEWLINE_1996\xe2\x80\x932000 m. buvo Lietuvos nuolatin\xc4\x97s misijos Jungtini\xc5\xb3 Taut\xc5\xb3 skyriuje \xc5\xbdenevoje laikinasis reikal\xc5\xb3 patik\xc4\x97tinis. 2000\xe2\x80\x932001 m. \xe2\x80\x93 URM patar\xc4\x97jas deryb\xc5\xb3 su ES ekonominiais klausimais._NEWLINE_2001\xe2\x80\x932006 m. Lietuvos nepaprastasis ir \xc4\xafgaliotasis ambasadorius Belgijos Karalyst\xc4\x97je, 2002\xe2\x80\x932006 m. \xe2\x80\x93 kartu ir ambasadorius Liuksemburgo Did\xc5\xbeiajai Hercogystei._NEWLINE_2006 m. dirbo U\xc5\xbesienio reikal\xc5\xb3 ministerijos sekretoriumi. Nuo 2006 m. \xe2\x80\x93 Europos Komisijos Personalo ir administracijos generalinio direktorato Saugumo direktorato Inspekcij\xc5\xb3 ir konsultacij\xc5\xb3 skyriaus ved\xc4\x97jas.'